APSPRIEDES NOTEIKUMI
ATKLĀTAM KONKURSAM
“Ģeotelpisko datu ieguves aprīkojuma iegāde Rīgas Būvniecības koledžā īstenoto studiju programmu infrastruktūras attīstībai”
(identifikācijas numurs RBK 2026/04A) 
Iepirkums tiek veikts Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa ”Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.8. pasākuma “Augstskolu studiju vides modernizācija” līdzfinansētā projekta “Rīgas Būvniecības koledžā īstenoto studiju programmu infrastruktūras attīstība ” (Nr. 4.2.1.8/2/25/I/005) ietvaros,

Rīgas Būvniecības koledža, plānotajam iepirkumam “Ģeotelpisko datu ieguves aprīkojuma iegāde Rīgas Būvniecības koledžā īstenoto studiju programmu infrastruktūras attīstībai”, saskaņā ar Publisko iepirkumu likuma 18. panta otro daļu rīko apspriedi par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Ģeotelpisko datu ieguves aprīkojuma iegāde Rīgas Būvniecības koledžā īstenoto studiju programmu infrastruktūras attīstībai saskaņā ar iepirkuma tehnisko specifikāciju.
2.2. Iepirkuma priekšmets ir sadalīts 2 (divās) daļās: 
1. daļa: “Ģeodēzisko un telpisko datu mērīšanas aprīkojums”,
2. daļa: “Bezpilota gaisa kuģu sistēmas aerofotografēšanai, kartēšanai, uzmērīšanai un 
2.3. Iepirkuma nomenklatūra CPV kodi:
1. daļa: CPV kods: 38295000-9 — Topogrāfijas iekārtas; 
2. daļa: CPV kods: 34711200-6 — Bezpilota gaisa kuģi; 38295000-9 — Topogrāfijas iekārtas;
2.4. Plānotais iepirkuma izsludināšanas laiks: 2026. gada jūnijs/jūlijs.
2.5. Līguma izpildes termiņš: ne vēlāk kā  3 (trīs) mēnešu laikā no iepirkuma līguma spēkā stāšanās dienas, Preču Piegādes termiņā ir jāveic piegādātās Preces uzstādīšana.
3. Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.
3.3. Apspriedes norises laiks: Konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi:  iepirkumi@rck.lv Iepirkumu uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
6. Apspriedei publicējamā informācija:
6.1. Tehniskās specifikācijas (skat. pielikumu);
6.2. Plānotās kvalifikācijas prasības pretendentiem:
6.2.1. [bookmark: _GoBack]Pretendents (un tā norādītie apakšuzņēmēji) ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra (turpmāk – LR UR) Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
6.2.2. Pretendentam jābūt piedāvāto iekārtu ražotāja autorizētam izplatītājam vai jābūt noslēgtam līgumam ar ražotāja autorizētu servisa partneri, kurš nodrošina:
garantijas un pēcgarantijas remontu,
rezerves daļu pieejamību,
tehnisko apkopi Latvijas Republikas teritorijā vai Baltijas valstīs.
Pierādījums: Ražotāja izsniegta autorizācijas vēstule vai izplatītāja sertifikāts, vai līgums ar servisa partneri (iesniedz katrai piedāvātajai iekārtu pozīcijai).
6.2.3. 2. daļā: Pretendents apliecina, ka piedāvātās bezpilota gaisa kuģu sistēmas atbilst Eiropas Parlamenta un Padomes Regulas (ES) 2019/945 prasībām un ir attiecīgi klasificētas un marķētas.
Pierādījums: Atbilstības deklarācija vai ražotāja izsniegts dokuments par iekārtas atbilstību piemērojamajam regulējumam.
6.2.4. Ja piedāvājumu iesniedz piegādātāju apvienība vai personālsabiedrība, tad šī prasība jāizpilda visiem dalībniekiem kopā.
Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!
